|  |  |  |  |  |
| --- | --- | --- | --- | --- |
| ПРЕДМЕТ: **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 39** | | ОДЕЉЕЊЕ**:** | | ДАТУМ**:** |
| Наставна тема: | Африка | | | |
| Наставна јединица: | Становништво и насеља Африке | | | |
| Тип часа: | Oбрада | | | |
| Циљ часа: | * Усвајање знања о карактеристикама становништа и насељима Африке | | | |
| Очекивани исходи: | Ученици ће бити у стању да:   * наведу биолошке и друштвео-економске карактеристике становништва Африке; * именују највеће градове у Африци; * лоцирају простор најстаријих насеља на карти. | | | |
| Облик рада: | Фронтални, индивидуални | | | |
| Наставне методе: | Монолошка, дијалошка, демонстративна, илустративна | | | |
| Наставна средства: | Карта Африке, уџбеник, компјутер, пројектор, наставни листић | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, естетичка | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник низом питања уводи ученике у нову наставну јединицу **:** * Како се зове наука која се бави проучавањем становништва? *(Демографија);* * Како дефинишемо појам густина насељености? *(Као просечан број становника који живи на једном квадратном километру површине);* * Шта значи појам наталитет? *(То је број живорођених на некој територији у одређеном временском периоду);* * Шта значи појам морталитет? *(Број умрлих на некој територији у току одређеног временског периода);* * Шта подразумевамо под појмом природни прираштај? *(То је разлика између наталитета и морталитета);* * Које религије имају највише следбеника у свету? *(Хришћанство, ислам и будизам);* * Шта су миграције? *(Кретање - пресељење становништва);* * Како се деле? *(На емиграције и имиграције)*; * Шта подразумевамо под насељима? *(Места сталне или привремене концентрације људи).*   **Главни део (30 минута):**   * Наставник од ученика тражи да затворе уџбенике. На табли исписује следеће бројеве:   **1.3 милијарде** *(Број становника на континенту)*  **45** *(Просечна густина насељености)*  **16.6 %** *(Проценат становништва у односу на укупан број становника на Земљи)*   * Поставља питање ученицима: * Шта представљају ови бројеви? (Ученици погађају, наставник записује предлоге тачних одговора). Након тога наставник упућује ученике да отворе страну 130 у уџбенику и провере своје одговоре. * Ученици на основу карте на страни 130 треба да закључе који делови Африке су најгушће насељени. * Наставник дели ученицима наставни листић (прилог) на ком се налазе појмови везани за демографију Африке, а ученици треба да попуне кључне речи везане за тај појам који им је понуђен. Користе уџбеник – стране 130,131,132. * Након попуњавања табеле наставник је пројектује са кључним речима како би ученици проверили тачност својих одговора. * Наставник на табли исписује нове појмове **хамити** и **семити** уз напомену да ученици прочитају ***Да појаснимо*** на страни 131 у уџбенику како би сазнали значење појмова. | | | | |

|  |
| --- |
| **Завршни део (5 минута):**   * Наставник задаје ученицима да прочитају ***Занимљивост*** на страни 131, а затим да ураде ***Мој резиме! – страна 133.*** * ***Домаћи задатак***: Наставник одређује једног ученика/ученицу који има задатак да уради презентацију о Бушманима у Африци за следећи час.   \*Ученици који слабије напредују: Ученици попуњавају наставни листић уз помоћ друга/другарице са којим седе у клупи или уз помоћ наставника. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог 1**

|  |  |
| --- | --- |
| **Распоред становништва** |  |
| **Наталитет** |  |
| **Морталитет** |  |
| **Миграције** |  |
| **Образовна структура** |  |
| **Расе** |  |
| **Европеидна раса** |  |
| **Негроидна раса** |  |
| **Најстарије становништво** |  |
| **Религије** |  |
| **Језик** |  |
| **Удео градског становништва** |  |
| **Највећи градови** |  |
| **Простор најстаријих градова** |  |