|  |  |  |  |  |
| --- | --- | --- | --- | --- |
| ПРЕДМЕТ : **ГЕОГРАФИЈА** | | | | |
| УЏБЕНИК: **Географија за 7. разред ОШ** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 66** | | ОДЕЉЕЊЕ**:** | | ДАТУМ**:** |
| Наставна тема: | Аустралија и Океанија | | | |
| Наставна јединица: | Природне и друштвене одлике Аустралије | | | |
| Тип часа: | Утврђивање | | | |
| Циљ часа: | * Утврђивање стечених знања о природним и друштвеним карактеристикама Аустралије | | | |
| Очекивани исходи: | Ученици ће бити у стању да:   * Утврде своје знања о природним и друштвеним одликама Аустралије | | | |
| Облик рада: | Фронтални, групни | | | |
| Наставне методе: | Монолошка, дијалошка, демонстративна | | | |
| Наставна средства: | Карта Аустралије, компјутер, пројектор, наставни листићи са питањима, картице са текстом | | | |
| Међупредметне компетенције | Компетенција за учење, комуникација, компетенција за решавање проблема, рад са подацима и информацијама, дигитална компетенција | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута):**   * Наставник прозива ученика/ученицу који је имао домаћи задатак да припреми презентацију о туристичким центрима Аустралије * Наставник анализира презентацију са ђацима и бележи у педагошку документацију своја запажања. * Исписује назив наставне јединице на табли - Природне и друштвене одлике Аустралије - УТВРЂИВАЊЕ   **Главни део (30 минута):**   * Пре почетка часа на разним местима зидова учионице наставник причврсти два примерка (да избегне гужву око текстова) текстуалних материјала који су исечени на делове (прилог 1**).** У њима ученици проналазе одговоре на питања која су добили. Наставник подели ученике у групе (5-6 чланова у свакој). Свака група добија комплет од 12 питања (прилог 2 **-** свако питање исечено посебно) која су нумерисана и где имају довољно простора да упишу своје одговоре. Договоре се ко ће да одговори на која питања (могу и да их извлаче), а пожељно је да свако од њих одговори на по три. Наставник ограничи време за које ученици морају да заврше овај део задатка. На знак „крени“, ученици устају, шетају од једног текста до другог, проналазе одговоре на своја питања и записују их. Кључни појмови у текстуалном материјалу су болдирани да би ученици лакше пронашли одговоре. На знак „стоп“ (пошто време истекне), ученици се враћају у своје групе и ређају папире један испод другог, редом. Након тога следи квиз. * Пожељно је да се за квиз припреми Power point презентација - за свако питање и одговор по један слајд. Наставник покаже и прочита питање наглас, а тачан одговор тек пошто свака група каже свој одговор. * Алтернатива: Наставник може и да чита и питања и одговоре. Наставник обавештава ученике да не коментаришу одговоре других група уколико су нетачни, али ни наставник не говори да ли је нечији одговор тачан или нетачан пре него што га покаже на слајду или прочита. | | | | |

|  |
| --- |
| **Завршни део (5 минута):**   * Наставник бележи у педагошку документацију оцене и мишљења о ученицима у вези са знањем које су показали о природно-географским и друштвено-географским одликама Аустралије.   \*Ученици који слабије напредују: Ученици имају задатак да у записују одговоре које проналазе други ученици. |
| **ЗАПАЖАЊА О ЧАСУ И САМОЕВАЛУАЦИЈА** |
| Проблеми који су настали и како су решени: |
| Следећи пут ћу променити/другачије урадити: |
| Општа запажања: |

**Прилог 1**

|  |
| --- |
| Аустралија је намањи и најређе насељен континент. Целом површином се налази на јужној Земљиној хемисфери. На северу је окружују Тиморско, Арафурско и Корално море, на истоку излази на Тихи, а на западу и југу на Индијски океан. Од Азије Аистралија је одвојена Арафурским и Тиморским морем. |
| Назив Аустралија потиче од латинске речи Australis што значи „са југа“. У старом и средњем веку у Европи су постојале приче о непознатој, неистраженој јужној земљи која се налази у „јужним морима“. Када је нови континент откривен, научници су почели да користе тај назив. Тек 1824. године Велика Британија га је званично назвала Аустралија. |
| Аустралијска обала је дуга 34.218 km и слабо је разуђена. Највећи заливи су: Карпентаријски залив на северу и Велики аустралијски залив на југу континента. Највећа полуострва су Арнхемова земља на северу и полуострво Јорк. Рељеф чине три велике целине: Аустралијски Кордиљери на истоку, Западноаустралијска висораван на западу и Велика аустралијска низија у централном делу. |
| Највеће пустиње Аустралије су Велика Викторијина пустиња, Велика пешчана пустиња, Гобсонова пустиња и пустиња Нуларбор, које се налазе на Западноаустралијској висоравни, те Симпсонова пустиња у централном делу континента. |
| Највећи део Аустралије налази се између 150 и 300 ЈГШ, где је заступљена тропска и суптропска клима. Источна Аустралија има влажну суптропску климу са падавинама током читаве године. Влагу доноси ветар који дува са Тихог океана. На северу Аустралије влада влажна тропска клима коју одликују велика количина падавина у летњем периоду и суша у зимском. Велико подручје Западноаустралијске висоравни одликују сува тропска и суптропска клима. На крајњем југу заступљена је средоземна клима, док на острву Тасманија влада права океанска клима. |
| Аустралија је сиромашна водама. Најгушћу речну мрежу има источни део Аустралије. У њему се налазе највеће аустралијске реке Мари (2600 km) и Дарлинг (1472 km). У пустињама и полупустињама јављају се сува речна корита – крикови. У кишној сезони, они се испуне великом количином воде. Највеће слано језеро је Ејр. Простор код језера покривен је наслагама соли. Тај део континента се назива Мртво срце Аустралије. |
| Аустралијски староседеоци називају се Абориџини и воде порекло из југоисточне Азије. Припадају аустралоидном типу, океанској грани негроидне расе. Број Абориџина се знатно смањио у 19. веку, доласком Британаца. Крајем 18. века започиње процес колонизације Аустралије. Први досењеници су били британски затвореници. Средином 19. века почели су да долазе и слободни досељеници због злазне грознице. У Аустралији данас живи 25 милиона становника. |
| Велике површине под ливадама и пашњацима Аустралија је искористила за развој овчарства које је постало једна од најважнијих привредних грана. Захваљујући наводњавању у Аустралији се гаје пшеница, дуван, памук, воће и поврће. У Аустралији постоје богата налазишта гвожђа, мангана, олова, цинка, урана, злата, дијаманата и др. Велике су залихе и нафте, угља и природног гаса. Од осталих привредних грана развијене су и индустрија, саобраћај и туризам. |

**Прилог 2**

|  |
| --- |
| 1. Која мора и океани окружују Аустралију? |
| 1. Чиме је Аустралија одвојена од Азије? |
| 1. Од које речи потиче назив Аустралија? |
| 1. Колико износи дужина Аустралијске обале? |
| 1. Да ли је обала разуђена ? |
| 1. Која су највећа полуострва и заливи Аустралије? |
| 1. Које рељефне целине се издвајају у Аустралији? |
| 1. Које највеће пустиње у Аустралији и где се налазе? |
| 1. Који климатски тип је застиупљен између 150 и 300 ЈГШ? |
| 1. Који климатски тип је заступљен на југу континента? |
| 1. Који део континента има најгушћу речну мрежу? |
| 1. Које су највеће реке и језера у Аустралији? |
| 1. Ко су строседеоци Аустралије и одакле воде порекло? |
| 1. Колико становника има Аустралија? |
| 1. Због чега је у Аустралији развијено овчарство? |
| 1. Које биљне културе се гаје у Аустралији? |
| 1. Која рудна налазишта се могу наћи у Аустралији? |
| 1. Које привредне гране су развијене у Аустралији? |